Държавен вестник, бр. 45, 2010 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  45
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за приемане на Доклада на Държавната 
комисия по сигурността на информацията 
за цялостната дейност по състоянието на 
защитата на класифицираната информация 
в Република България през 2009 г.
Народното събрание на основание чл. 86, 
ал. 1 от Конституцията на Република България 
и чл. 7, ал. 2 от Закона за защита на класифи­
цираната информация
Р Е Ш И :
Приема Доклада на Държавната комисия 
по сигурността на информацията за цялостната 
дейност по състоянието на защитата на класи­
фицираната информация в Република България 
през 2009 г.
Решението е прието от 41-ото Народно 
събрание на 3 юни 2010 г. и е подпечатано 
с официалния печат на Народното събрание.
Председател на Народното събрание: 
Цецка Цачева
4823
МИНИСТЕРСКИ СЪВЕТ
ПОСТАНОВЛЕНИЕ № 112
ОТ 4 ЮНИ 2010 Г.
за създаване на Централен орган за общест­
вени поръчки за нуждите на органи на из­
пълнителната власт
МИНИСТЕРСКИЯТ СЪВЕТ
П О С ТА Н О В И :
Чл. 1. С постановлението се определят 
функциите и отношенията на Централния орган 
за обществени поръчки (ЦООП) с останалите 
възложители – органи на изпълнителната власт 
и техните администрации, за чиито нужди ще 
се провеждат обществените поръчки от ЦООП, 
както и обектите на обществените поръчки.
Чл. 2. (1) Централен орган за обществени 
поръчки е министърът на финансите.
(2) Централният орган за обществени по­
ръчки провежда процедури с цел сключване 
на рамкови споразумения с предмет на об­
ществените поръчки съгласно чл. 3 за нуждите 
на органи на изпълнителната власт и техните 
администрации по чл. 4, ал. 1 и чл. 5.
(3) Централният орган за обществени по­
ръчки провежда процедури за възлагане на 
обществени поръчки по реда на Закона за 
обществените поръчки (ЗОП), подзаконовите 
нормативни актове по прилагането му, както 
и на приложимото законодателство на Евро­
пейския съюз в тази област. 
(4) При изпълнение на правомощията си по 
ал. 2 и 3 министърът на финансите се подпомага 
от дирекция „Централно звено за финансиране 
и договаряне“ на Министерството на финансите. 
Чл. 3. Предмет на възлагане чрез ЦООП 
са обществени поръчки за доставки на стоки 
и предоставяне на услуги по категории, както 
следва:
1. доставки на:   
а) канцеларски материали;  
б) тонери за копирни и печатащи устройства; 
в) автомобилно гориво, доставяно чрез карти 
за безналично плащане;
2. предоставяне на услуги за:  
а)  текущо и основно почистване на сгради; 
б) закупуване и доставка на самолетни 
билети.
Чл. 4. (1) Централният орган за обществени 
поръчки провежда процедури за възлагане на 
обществени поръчки за нуждите на следните 
органи на изпълнителната власт и техните 
администрации:
1. Министерския съвет;
2. министъра на вътрешните работи;
3. министъра на икономиката, енергетиката 
и туризма;
4. министъра на регионалното развитие и 
благоустройството;
5. министъра на труда и социалната политика;
6. министъра на отбраната;
7. министъра на правосъдието;
8. министъра на образованието, младежта 
и науката;
9. министъра на външните работи;
10. министъра на здравеопазването;
11. министъра на културата;
12. министъра на околната среда и водите;
13. министъра на земеделието и храните;
14. министъра на транспорта, информаци­
онните технологии и съобщенията;
15. министъра на физическото възпитание 
и спорта;
16. министъра на финансите.
(2) Централният орган за обществени по­
ръчки е оправомощеният орган да провежда 
процедури за възлагане на обществени поръчки 
и да сключва рамкови споразумения от име­
то на възложителите по ал. 1 и за сметка на 
предвидените им за тази цел бюджети.
(3) Въз основа на сключените рамкови спо­
разумения възложителите по ал. 1 сключват 
индивидуални договори с потенциалните изпъл­
нители по рамковите споразумения в рамките 
на утвърдените им лимити. Плащанията по 
тези договори се извършват от бюджетите на 
съответните разпоредители с бюджетни кредити.